Se vedlagte udsendelsesliste

+ bilag

Ny bekendtgørelse om anbringelse og bestyrelse af myndiges båndlagte arv

Vedlagt fremsendes udkast til ny bekendtgørelse om anbringelse og bestyrelse af myndiges båndlagte arv.

Bekendtgørelsen udstedes som følge af, at lov nr. 515 af 6. juni 2007 (arveloven) træder i kraft den 1. januar 2008. Samtidig ophæves den hidtil gældende arvelov.

Udkastet til bekendtgørelse er en sammenskrivning af bekendtgørelse nr. 928 af 5. september 2006 om anbringelse af myndiges båndlagte arv og cirkulære nr. 19 af 26. februar 1986 om bestyrelse af båndlagt arv i de forvaltningsafdelinger, der er godkendt hertil i medfør af arvelovens § 61, som ændret ved cirkulære nr. 12 af 21. januar 1988.

Cirkulærets regler om bestyrelse er i udkastet til bekendtgørelse ændret således, at disse med de fornødne tilpasninger indholdsmæssigt kommer til at svare til reglerne i værgemålsbekendtgørelsen.

Herudover er der i udkastet til bekendtgørelse foretaget en række redaktionelle ændringer i forhold til de gældende regler.

Det bemærkes i øvrigt, at Civilstyrelsen for øjeblikket er i gang med at foretage en generel gennemgang af anbringelsesreglerne for båndlagte midler, midler omfattet af værgemål samt fondes midler med henblik på en eventuel senere ændring af disse.

Endvidere bemærkes det, at cirkulære og cirkulæreskrivelser om frigivelse mv. af båndlagt arv tillige vil blive revideret.

Henset til, at der ikke er foretaget væsentlige indholdsmæssige ændringer af de gældende regler, anmoder Civilstyrelsen om at modtage eventuelle bemærkninger til det fremsendte udkast til bekendtgørelse senest mandag den 10. december 2007.

Med venlig hilsen

Civilstyrelsen

Heidi Truelsen

- 2 -

::ODMA\CAPTIA\http://101dfks56/pcst06/DOK168628

Sagsnr.: 07-300-00013
Den 30. november 2007

Se vedlagte udsendelsesliste

sagsbeha

Heidi Truelsen

2007-12-03

Civilretsdirektoratet